钦定古今图书集成/明伦汇编/闺媛典/第048卷 > 于同祖妻曹氏〈妾李氏附〉
## 钦定古今图书集成/明伦汇编/闺媛典/第048卷 > 于同祖妻曹氏〈妾李氏附〉

按《元史列女传》：于同祖妻曹氏，茶陵人。父德夫，教授
湖湘间，同祖在诸生中，因以女妻焉。至正二十年，茶
陵陷，曹氏闻妇女多被驱逐，谓其夫及子曰：“‘是尚可
全生乎？我义不辱身以累汝也。顾舅年老，汝等善事
之’。遂自刭死。妾李氏惊抱，持之不得，亦引刀自杀。绝
而复苏，曰：‘得从小君地下足矣’。”是夕死。